18/03/2021 | Administración LocalMunicipal
Oleiros
Persoal
Convocatoria do procedemento selectivo do persoal do servizo de salvamento e socorrismo nas praias

Convocatoria e bases para a contratación laboral temporal do persoal para o servizo de salvamento e socorrimso nas praias durante a tempada de verán de 2021, aprobada por resolución da segunda tenente de alcalde delegada de Persoal n.º 2021001129, do 15 de marzo. BASES XERAIS 1.–Obxecto da convocatoria O obxecto desta convocatoria é a contratación laboral temporal do persoal do servizo de salvamento e socorrismo dentro da campaña denominada “SALVAMENTO NAS PRAIAS 2021”, de acordo coa normativa seguinte e concordante:  Real decreto lexislativo 5/2015, do 30 de outubro, que aproba o texto refundido da Lei do estatuto básico do empregado público (en diante, TREBEP).  Lei 2/2015, do 29 de abril, do emprego público de Galicia.  Lei 7/85, do 2 de abril, reguladora das bases do réxime local, na redacción dada pola Lei 11/99.  Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local.  Lei 5/1997, do 22 de xullo, de administración local de Galicia.  Decreto 95/1991, do 20 de marzo, da comunidade autónoma de Galicia que aproba o Regulamento de selección de persoal e Real decreto 364/1995, do 10 de marzo, que aproba o Regulamento xeral de ingreso do persoal ao servizo da Administración do Estado.  Real decreto 896/1991, do 7 de xuño, que aproba as regras básicas e programas mínimos a que se debe axustar o procedemento de selección dos funcionarios da administración local.  Orde APU/1461/2002, do 6 de xuño, que establece as normas para a selección e nomeamento de persoal funcionario interino, e demais disposicións concordantes de aplicación.  Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores (en diante, TRET).  Decreto 104/2012, do 16 de marzo, da Consellería de Presidencia, Administracións Públicas e Xustiza da Xunta de Galicia que fixa a formación mínima dos socorristas acuáticos e se crea e regula o Rexistro profesional de socorristas acuáticos de Galicia.  Decreto 35/2017, do 30 de marzo, que modifica o Decreto 104/2012, do 16 de marzo, que fixa a formación mínima dos socorristas acuáticos e se crea e se regula o Rexistro profesional de socorristas acuáticos de Galicia.  Orde da Consellería da Presidencia, Administracións Públicas e Xustiza, do 14 de maio de 2012, que regula o modelo distintivo dos socorristas acuáticos na Comunidade Autónoma de Galicia.  Lei orgánica 5/2002, do 19 de xuño, das cualificacións e da formación profesional.  Real decreto 34/2008, do 18 de xaneiro, que regula os certificados de profesionalidade, modificado polo Real decreto 189/2013, do 15 de marzo.  Real decreto 1224/2009, do 17 de xullo, de recoñecemento das competencias profesionais adquiridas por experiencia laboral.  Decreto 64/2015, do 16 de abril, que establece o currículo dos ciclos inicial e final de grao medio correspondentes ao título de Técnico deportivo en salvamento e socorrismo.  Real decreto 875/2014, do 10 de outubro, que regula as titulacións náuticas para o goberno das embarcacións de recreo.  Real decreto 973/2009, do 12 de xuño, que regula as titulacións profesionais da mariña mercante.  Real decreto 80/2014 do 7 de febreiro, e Real Decreto 938/2014, do 7 de novembro, que modifica o Rd 973/2009, do 12 de xuño, que regula as titulacións profesionais da mariña mercante. Para o non disposto nesta convocatoria serán de aplicación as bases xerais para a provisión en propiedade de prazas de funcionarios de carreira e persoal laboral fixo deste Concello para o ano 2018, publicadas no Boletín Oficial da Provincia (BOP) da Coruña número 57, do 23 de marzo de 2018, en todo o que non contradigan á lexislación sectorial de aplicación.2.–Número, características e retribucións dos postos e modalidade e duración das contratacións. As categorías e número de postos a cubrir son as seguintes: – 1 supervisor/a do servizo e 1 xefe/a de equipo – 25 socorristas acuáticos/as – 5 patróns/as de embarcacións – 6 socorristas terrestres (persoal sanitario e de primeiros auxilios) Retribucións mensuais brutas do persoal do servizo de salvamento e socorrismo nas praias para o ano 2021: A contratación será de carácter laboral temporal A campaña “SALVAMENTO NAS PRAIAS 2021” estenderase do 15 de xuño ata o 15 de setembro. A duración concreta dos contratos de traballo que se formalicen co persoal seleccionado virá determinada polas necesidades do servizo.3.–Sistema de selección. Concurso-oposición, quenda libre.4.–Taxas por dereitos de exame. As taxas por dereitos de exame fíxanse nun importe de trece euros e vinte céntimos de euro (13,20.-€) para cada un dos postos obxecto desta convocatoria, de acordo coa ordenanza fiscal reguladora en vigor. Deberá satisfacerse unha taxa por cada un dos procedementos selectivos en que se participe. A carta de pagamento descargarase a través da sede electrónica que figura na páxina web do Concello de Oleiros (www.oleiros.es). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). 5.–Requisitos das persoas aspirantes.5.1. Requisitos comúns a todas as categorías: 1.–Ter a nacionalidade española ou ser nacional doutro estado membro da Unión Europea ou daqueles Estados aos que se refire e nas condicións que establece o artigo 57 do TREBEP.2.–Ter cumpridos dezaseis anos de idade.3.–Estar en posesión do título de graduado/a en ESO ou equivalente ou en condición de obtelo á data de remate do prazo de admisión das solicitudes.4.–Non atoparse incurso/a en ningunha das causas de incapacidade ou incompatibilidade previstas na lexislación vixente referida ao día da súa contratación, no caso de ser seleccionado/a.5.–Non padecer enfermidade nin eiva física que impida o normal desenvolvemento das correspondentes funcións; acreditarase mediante un informe médico no que se faga constar expresamente que a persoa aspirante reúne as condicións físicas suficientes para realizar as probas identificadas como físicas nas bases específicas para cada unha das categorías, nas que existan este tipo de probas. Este certificado médico deberá presentarse inescusablemente o día en que se desenvolva a primeira proba física no momento inmediatamente anterior á súa realización, sendo excluída a persoa aspirante en caso contrario. Deberá ter, como máximo, unha antigüidade de tres meses en relación á data fixada para o desenvolvemento da proba. No caso de que unha persoa se presentase a varias categorías bastará con que presente un único informe, que deberá entregar cando se desenvolva a primeira das probas físicas nas que participe.6.–Non estar separado/a a través de expediente disciplinario do servizo de calquera das Administracións públicas, nin inhabilitado/a para o desempeño das funcións públicas por resolución ou sentenza firmes.5.2. Requisitos específicos para as categorías de supervisor/a do servizo, xefe/a de equipo, socorrista acuático/a e patrón/a de embarcacións: 1.–Estar en posesión da habilitación profesional de socorrista acuático/a - de acordo coas especificacións contidas no Decreto da Xunta de Galicia- ou equivalente, ou en condición de obtelo antes do remate do prazo de presentación da documentación ao que se refire a base n.º 11, agás causas debidamente xustificadas, que serán libremente apreciadas polo órgano competente.2.–Estar en posesión do distintivo acreditativo de que o seu titular conta coa habilitación profesional para desenvolver as funcións propias do posto de socorrista acuático, expedido pola Dirección Xeral da Academia Galega de Seguridade Pública (segundo a Orde da Consellería da Presidencia, Administracións Públicas e Xustiza do 14 de maio de 2012). No caso de estar á espera da súa expedición, deberase achegar o orixinal ou a copia compulsada da súa inscrición no Rexistro Profesional de Socorristas Acuáticos de Galicia, sección: socorristas en espazos acuáticos naturais, de acordo co estipulado no Decreto polo que se fixa a formación mínima dos socorristas acuáticos e se crea e se regula o Rexistro Profesional de Socorristas Acuáticos de Galicia estando dentro do prazo máximo prefixado para a expedición do distintivo.3.–En orde a cubrir todos os postos ofertados, tamén poderán participar nos procedementos selectivos das categorías de socorrista acuático/a e patrón/a de embarcacións aquelas persoas que, cumprindo o resto dos requisitos, estean en condición de obter a habilitación e cumprir as condicións ás que se refiren os dous puntos anteriores antes do remate da tempada de verán e así o acrediten no prazo de presentación de solicitudes. Neste caso as persoas que superasen o correspondente procedemento selectivo pasarán a integrar a listaxe de reserva prevista na base n.º 12 no momento en que presenten a acreditación de que cumpran tales requisitos.5.3. Requisitos específicos para a categoría de patrón/a de embarcacións: 1.–Estar en posesión do título de Patrón de embarcacións de recreo (PER) de acordo co Real decreto 875/2014, do 10 de outubro, que regula as titulacións náuticas para o goberno das embarcacións de recreo ou titulación profesional equivalente que habilite o manexo de embarcacións da oitava listaxe destinadas ao salvamento e o rescate, ou en condicións de obtela no prazo de presentación de solicitudes.5.4. Requisitos específicos para a categoría de socorrista terrestre (persoal sanitario e de primeiros auxilios): 1.–Formación en primeiros auxilios, cun mínimo de 40 horas. Esta formación acreditarase a través da presentación da certificación da realización do curso específico ou de estudos regrados que versen sobre a materia.6.–Solicitudes. As solicitudes para participar en cada un dos procedementos selectivos presentaranse mediante instancia -expresando claramente o proceso selectivo de que se trate- dirixida ao alcalde do Concello de Oleiros no modelo oficial que se facilitará na dita entidade (dispoñible tamén na web municipal) para o efecto. Realizarase un procedemento selectivo por cada categoría, agás no caso das de supervisor/a e xefe/a de equipo que se cubrirán co mesmo procedemento. Presentaranse no rexistro xeral do Concello de Oleiros, durante o prazo de dez días hábiles contados a partir do seguinte ao da publicación do anuncio da convocatoria e as bases no Boletín Oficial da Provincia da Coruña (BOP). As instancias tamén poderán remitirse en calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. Á instancia achegaranse inescusablemente: a) O resgardo normalizado acreditativo do pagamento das taxas por dereitos de exame. b) A fotocopia compulsada do DNI ou a documentación acreditativa equivalente. c) O orixinal ou a fotocopia compulsada do certificado de coñecemento da lingua galega, achegado, no seu caso, para a exención da realización da quinta proba da fase de oposición, segundo o establecido nas bases específicas. d) Unha relación circunstanciada dos méritos que se aleguen para avaliar na fase de concurso, unindo á dita relación os documentos xustificativos destes (orixinais ou fotocopias compulsadas), xa que non se tomarán en consideración nin se avaliarán aqueles que non queden debidamente acreditados en todos os seus estremos, no momento da presentación da instancia e dentro do prazo conferido para o efecto. Non será necesario presentar as titulacións e habilitacións ás que se refira a base n.º 5, sempre e cando as persoas aspirantes declaren, na instancia de participación, que reúnen os ditos requisitos nas condicións establecidas, agás o caso previsto no apartado 3 do punto 5.2. 7.–Admisión de persoas aspirantes e calendario de realización das probas. Unha vez rematado o prazo de presentación de instancias, o alcalde ou o órgano delegado ditará a resolución que aproba a listaxe provisional de persoas admitidas e excluídas para cada un dos procedementos selectivos, que se fará pública no taboleiro de anuncios do Concello e, aínda que sen carácter preceptivo, na páxina web municipal (www.oleiros.es), conferíndose un prazo de cinco días hábiles desde a dita publicación para os efectos de reclamacións nos termos do art.68 da Lei 39/2015, do 1 de outubro, de procedemento administrativo común das administracións públicas. As reclamacións, se as houbese, serán resoltas na resolución que aproba a listaxe definitiva que se publicará do mesmo xeito que a provisional. Nesta mesma resolución figurará a composición do tribunal, a data de realización da fase de concurso e un calendario co lugar, a data e a hora de realización de cada unha das probas da fase de oposición. No caso de que, por circunstancias excepcionais ou de forza maior, houbese que modificar o lugar, a data ou a hora das previstas inicialmente para a realización das probas, o órgano de selección deberá publicar a dita modificación na páxina web municipal (www.oleiros.es) no día anterior ao da realización da proba.8.–Tribunais cualificadores. O órgano de selección de cada unha das categorías designarase de conformidade ao estipulado no art.60 do TREBEP. As persoas membros do tribunal deberán absterse de intervir, notificándoo ao órgano convocador, cando concorran nelas circunstancias das previstas no artigo 23 da Lei 40/2015, do 1 de outubro, do réxime xurídico do sector público, ou se realizaran tarefas de preparación de probas selectivas nos cinco anos anteriores á publicación desta convocatoria. Asemade, as persoas aspirantes poderán recusar aos membros do tribunal cando concorran as ditas circunstancias. O órgano de selección non poderá constituírse nin actuar sen a presenza de, polo menos, tres dos seus membros, titulares ou suplentes indistintamente. Tamén resolverá todas as dúbidas que puidesen xurdir na aplicación destas normas, así como o que se deba facer nos casos non previstos. Ademais, poderá dispoñer da incorporación aos seus traballos de distintas persoas para realizar labores de asesoramento nas probas que estime pertinentes, limitándose estas a prestar a súa colaboración nas súas especialidades técnicas. As persoas membros do órgano de selección deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar no proceso selectivo. Estará constituído por: Presidente/a: o persoal funcionario ou laboral da Corporación que se nomee. Secretario/a: o persoal funcionario ou laboral da Corporación que se nomee. Vogais: tres vogais, persoal funcionario ou laboral que se nomee.9.–Desenvolvemento das probas. As persoas aspirantes serán convocadas para cada exercicio nun único chamamento por orde alfabética e serán excluídas do proceso selectivo aquelas que non comparezan agás os casos debidamente xustificados e libremente apreciados polo tribunal. O dito chamamento comezará por aquelas persoas aspirantes cuxo primeiro apelido comece pola letra “Y”, de acordo coa Resolución do 29 de xaneiro de 2021 da Consellería de Facenda (DOG n.º 24 do 5 de febreiro de 2021), que fai público o resultado do sorteo a que se refire o Regulamento de selección do persoal da administración da comunidade autónoma de Galicia. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación e, aínda que sen carácter preceptivo, na páxina web municipal. O tribunal poderá acordar a lectura pública daquelas probas que se desenvolvan por escrito.10.–Probas selectivas e sistema de puntuación. Os sistemas de cualificación do concurso e das distintas probas da fase de oposición relaciónanse nas bases específicas desta convocatoria para cada unha das categorías, así como o seu número e tipo. O tribunal declarará aprobadas a aquelas persoas que obtivesen maior puntuación no cómputo global do proceso, non podendo superar en ningún caso o número de aprobados ao de postos convocados, en cada categoría.11.–Presentación de documentación e contratación. Unha vez concluído o proceso selectivo, o tribunal publicará a relación de persoas aprobadas por orde de puntuación, sen poder superar este o número de postos convocados e remitirá a dita relación, xunto coa acta da última sesión, á Alcaldía ou ao órgano delegado, quen efectuará a contratación. No prazo de tres días hábiles que comezarán a contar desde o día seguinte a aquel no que se fixeron públicas as listaxes, as persoas aspirantes aprobadas deberán presentar na área de RRHH do Concello a seguinte documentación: a) Os títulos, certificados e documentación esixidos na base n.º 5 para cada categoría. b) A declaración xurada de non ter sido separado/a mediante expediente disciplinario do servizo de ningunha Administración pública, nin estar inhabilitado/a para o exercicio de funcións públicas por resolución ou sentenza xudicial firmes. c) A declaración xurada de non estar incurso/a en ningunha causa de incapacidade ou incompatibilidade de conformidade coa lexislación vixente e referida ao momento da súa contratación. d) A certificación médica -que se realizará a conta do Concello- acreditativa de non padecer enfermidade ou eiva física que imposibilite o normal exercicio das funcións. e) A tarxeta da Seguridade Social no caso de ter sido dado/a de alta con anterioridade. Ante a imposibilidade, debidamente xustificada, de presentar a documentación requirida, poderá acreditarse que se reúnen as condicións esixidas na convocatoria, mediante calquera medio de proba admisible en Dereito. Quen, dentro do prazo indicado e salvo casos de forza maior, non presentase a documentación, non poderá ser contratado/a, quedando anuladas todas as súas actuacións, sen prexuízo da responsabilidade na que puidesen incorrer por falsidade na súa instancia. Cumpridos os requisitos referidos, o alcalde ou o órgano delegado realizará a contratación das persoas aspirantes propostas. As persoas aspirantes coas que se formalice a contratación estarán obrigadas a prestar a súa xornada de traballo na medida e na forma requiridas polo interese do servizo. Quedarán sometidas a un período de proba co alcance previsto no artigo 14 do ET. No caso das categorías para as que se esixa este requisito, se durante o período de vixencia da contratación se producise a denegación da inscrición -por estar en trámite no momento temporal da contratación- no Rexistro Profesional de Socorristas Acuáticos de Galicia, sección: socorristas en espazos acuáticos naturais, será esta causa xusta de rescisión contractual inmediata por parte do Concello de Oleiros debido ao incumprimento dos requisitos de profesionalidade esixidos polo decreto regulador da materia, para o desempeño dos labores inherentes ao posto de traballo obxecto de contratación. No procedemento selectivo correspondente ás categorías de supervisor/a do servizo e xefe/a de equipo, da listaxe final do proceso selectivo nomearanse –entre as persoas seleccionadas- 1 supervisor/a e 1 xefe/a de equipo, elixindo para iso ás persoas ocupantes dos dous primeiros postos da listaxe final, respectivamente e na orde descendente de puntuación. A persoa supervisora será a responsable do servizo e o/a xefe/a de equipo será a persoa encargada de auxiliar e apoiar a labor do/a supervisor/a. De producirse renuncia expresa a estes nomeamentos, continuaranse por rigorosa orde de prelación na listaxe final. Nos procedementos selectivos das restantes categorías, das listaxes finais nomearanse –entre todos/as os seleccionados/as- ás persoas que desenvolverán os labores de socorristas-xefes de grupo nas praias, en base á idoneidade acreditada durante o proceso selectivo.12.–Listaxe de reserva. Para a cobertura de postos ou realización de contratos laborais de carácter temporal poderá acudirse ao proceso selectivo finalizado ao abeiro desta convocatoria ou doutras anteriores, onde houbese persoas aspirantes que aprobasen algunha das probas, aínda que non obtivesen posto, debendo optarse por aquelas que superasen o maior número destas e que acumulasen mellor puntuación. Cando se chamase a unha das persoas incluídas na listaxe para ocupar un posto, recuperará o seu lugar inicial, ao rematar o período de contratación, de xeito que poderá ser chamada novamente para outra contratación, agás que renuncie expresamente á súa incorporación.13.–Norma final. Contra esta resolución, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses que comezarán a contar a partir do día seguinte ao da publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente. BASES ESPECÍFICAS PARA A SELECCIÓN NAS CATEGORÍAS DE SUPERVISOR/A DO SERVIZO E XEFE/A DE EQUIPO FASE DE CONCURSO Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus extremos, dentro do prazo de presentación de instancias. Avaliarase: 1. Experiencia profesional (ata un máximo de 2 puntos): – Por cada mes de servizo en praias en posto de supervisor/a-coordinador/a: 0,5 puntos. – Por cada mes de servizo en praias en posto de xefe/a de equipo: 0,4 puntos. – Por cada mes de servizo en praias en posto de xefe/a de grupo ou xefe/a de praia: 0,3 puntos. – Por cada mes de servizo en praias en posto de socorrista, socorrista-patrón, sanitario/a ou similar: 0,1 puntos.2. Cursos relacionados (ata un máximo de 2 puntos): Por cada acreditación de cursos realizados, sempre que se atopen relacionados coas funcións propias a desenvolver e organizados ou avalados por unha Administración pública, Universidade ou Entidade de interese público (cursos, prácticas deportivas ou profesionais, asistencia a xornadas, congresos, seminarios, informática de xestión, xestión de recursos humanos, reciclaxes, formación continua): – De 10 a 40 horas de duración: 0,10 puntos. – De 41 a 100 horas de duración: 0,20 puntos. – De 101 a 200 horas de duración: 0,30 puntos. – De duración superior a 200 horas: 0,40 puntos. Por cada curso da escola oficial de idiomas (inglés): – Básico (nivel A2 do MECRL): 0,10 puntos. – Intermedio (nivel B1 do MECRL): 0,20 puntos. – Avanzado (nivel B2 do MECRL): 0,50 puntos. – C1: 1 punto. No caso de estar en posesión de varios cursos ou accións formativas con materias ou contidos similares, tomarase en consideración, para os efectos de valoración, aquel de data máis actual. Por participación como persoal docente en actividades formativas, sempre que se atopen relacionadas coas funcións propias a desenvolver e organizados por unha Administración pública ou Universidade: – Por cada hora de formación: 0,02 puntos.3. Outros méritos (ata un máximo de 6 puntos): – Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación pública urxencias sanitarias de Galicia (061) ou de outra entidade equivalente no caso de formarse noutra Comunidade autónoma ou Estado-: 0,5 puntos. – Estar en posesión do título de Patrón de embarcacións de recreo (PER) ou titulación profesional equivalente que habilite o manexo de embarcacións da oitava listaxe destinadas ao salvamento e o rescate, ou en condicións de obtela no prazo de presentación de solicitudes: 1,5 puntos. – Estar en posesión de titulación universitaria (Ciencias da actividade física e do deporte, Ciencias empresariais, Ciencias económicas e/ou Dereito, Relacións laborais, Ciencias do traballo e Recursos humanos): 1,5 puntos. – Por cada máster relacionado coas funcións propias a desenvolver: 1 punto. – Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2019 e/ou 2020 (co curso básico de protección civil acreditado): 0,5 puntos. – Estar en posesión do permiso de condución da clase B+E: 0,5 puntos. – Estar en posesión da cualificación profesional de socorrismo en espazos acuáticos naturais (AFD0340_2) que se acreditará coa presentación do certificado de profesionalidade de socorrismo en espazos acuáticos naturais AFDP0209, o título de técnico deportivo en salvamento e socorrismo ou o título de técnico deportivo superior en salvamento e socorrismo: 0,5 puntos. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: – Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. – Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección. – Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. – Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. – Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. – No suposto de que a duración do curso se exprese en días establécese unha equivalencia de 5 horas por cada día de curso. Fase de concurso: máximo 10 puntos. FASE DE OPOSICIÓN Consistirá na realización das seguintes probas: 1. Proba de coñecementos. De carácter obrigatorio e eliminatorio, consistirá en responder a un cuestionario composto por 40 preguntas tipo test, que versarán sobre primeiros auxilios, salvamento e socorrismo acuático e coñecemento das praias do termo municipal de Oleiros, de acordo co temario contido no Anexo I destas bases. Este exercicio cualificarase de 0 a 20 puntos e para superalo será necesario obter un mínimo de 10 puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.2. Proba de RCP. De carácter obrigatorio e eliminatorio, consistirá en realizar unha proba simulada de reanimación cardio pulmonar (RCP): proba de Soporte vital básico e instrumental e utilización do equipo de osixenoterapia segundo as recomendacións para a Resucitación 2015 do Consello Europeo de Resucitación (ERC2015), e, European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfEsta proba cualificarase de 0 a 3 puntos, sendo necesario para superala obter como mínimo 1,5 puntos.3. Proba de coñecemento da lingua galega. De carácter obrigatorio e eliminatorio, agás para aquelas persoas aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega CELGA 3, expedido por organismo oficial para o efecto, ou título acreditativo expedido pola entidade académica para tal fin. A proba consistirá na tradución dun texto facilitado polo tribunal do castelán ao galego nun tempo máximo de trinta minutos, coa cualificación final de apto/a ou non apto/a.4. Proba final. De carácter obrigatorio e eliminatorio. Consistente en realizar unha entrevista de carácter profesional que versará sobre as tarefas a desenvolver no posto de traballo e a súa relación coa experiencia laboral para tal fin. Esta proba cualificarase de 0 a 10 puntos. Para superala será necesario obter como mínimo 3 puntos. ANEXO I TEMARIO Tema 1.–O socorrismo acuático: concepto, obxectivos, límites e datos de interese. O socorrista acuático profesional e a súa formación. Tema 2.–Prevención de accidentes acuáticos e afogamentos. A vixilancia. Tema 3.–Secuencia de actuación ante rescates acuáticos. Técnicas para entrar na auga e de nado adaptadas. O mergullo. Tema 4.–Técnicas de traslado e extracción de persoas accidentadas no medio acuático. Tema 5.–Os espazos acuáticos: características e diferenzas de interese no socorrismo acuático. Tema 6.–A Bandeira Azul e a súa repercusión nos servizos de socorrismo. Criterios Bandeira Azul para praias. Tema 7.–A comunicación aplicada a situacións de prevención de riscos. Prevención de accidentes e riscos laborais no socorrismo acuático. Tema 8.–O paciente traumático. Traumatismos. Trastornos circulatorios. Tema 9.–Lesións producidas por calor ou frío. As picaduras. Intoxicacións e cadros convulsivos. A botica de primeiros auxilios e a enfermería. Tema 10.–Soporte vital básico e instrumental e utilización de equipo de osixenoterapia segundo ERC2015. RCP e obstrución das vías aéreas por corpo estraño (OVACE). Tema 11.–Lexislación relacionada co socorrismo acuático: – Real Decreto 259/2002, do 8 de marzo, que actualiza as medidas de seguridade na utilización de motos náuticas (https://www.fomento. gob. es/NR/rdonlyres/05BB7DE4-E23B-49A7-B7A1-5B8BF10574A1/17474/RD2592002. pdf). – Orde do 31 de xullo de 1972, que dita normas e instrucións para a seguridade humana nos lugares de baño (https://www.boe.es/boe/dias/1972/08/02/pdfs/A13932-13933.pdf). Tema 12.–Ordenanza municipal que regula o uso das praias no Concello de Oleiros, BOP da Coruña núm.130, de 9 de xuño de 2009 e modificación BOP da Coruña núm.85, do 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf). BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. PALACIOS, J. (2008): Socorrismo acuático profesional: formación para la prevención y la intervención ante accidentes en el medio acuático. A Coruña: Publicaciones Didácticas SADEGA. ISBN: 978-84-612-3530-8. Ordenanza municipal que regula o uso das praias no Concello de Oleiros, BOP da Coruña núm.130, de 9 de xuño de 2009 e modificación BOP da Coruña núm.85, do 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf. Recomendaciones para la Resucitación 2015 del Consejo Europeo de Resucitación (ERC). Resumen ejecutivo.http://www.cercp.org/noticias/noticias-del-cercp/345-recomendaciones-erc-2015.European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfGuía de interpretación de los criterios Bandera Azul para playas.http://www.banderaazul.org/sites/default/files/2020/GuiaPlayasBA2020.pdfReal Decreto 259/2002, do 8 de marzo, que actualiza as medidas de seguridade na utilización de motos náuticas: https://www.fomento. gob. es/NR/rdonlyres/05BB7DE4-E23B-49A7-B7A1-5B8BF10574A1/17474/RD2592002. pdf. Orde do 31 de xullo de 1972, que dita normas e instrucións para a seguridade humana nos lugares de baño: https://www.boe.es/boe/dias/1972/08/02/pdfs/A13932-13933.pdf. BASES ESPECÍFICAS PARA A SELECCIÓN NA CATEGORÍA DE SOCORRISTA ACUÁTICO/A FASE DE CONCURSO Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus estremos, dentro do prazo de presentación de instancias. Avaliarase: 5. A experiencia profesional (ata un máximo de 1,5 puntos): – Por cada mes de servizo en praias en posto de socorrista acuático/a (ou análogo): 0,25 puntos.6. Outros méritos (ata un máximo de 3 puntos): – Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación pública urxencias sanitarias de Galicia (061) ou doutra entidade equivalente no caso de formarse noutra Comunidade autónoma ou Estado: 1 punto. – Estar en posesión do título de Patrón de embarcacións de recreo (PER) ou titulación profesional equivalente que habilite o manexo de embarcacións da oitava listaxe destinadas ao salvamento e o rescate, ou en condicións de obtela no prazo de presentación de solicitudes 1 punto. – Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2019 e/ou 2020(co curso básico de protección civil acreditado): 1 punto. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: – Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección. – Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. – Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. Fase de concurso: máximo 4,5 puntos FASE DE OPOSICIÓN Consistirá na realización das seguintes probas: 7. Proba de coñecementos: De carácter obrigatorio e eliminatorio, consistirá en responder a un cuestionario composto por 20 preguntas tipo test, que versarán sobre primeiros auxilios e salvamento e socorrismo acuático de acordo co temario contido no Anexo I destas bases. Este exercicio cualificarase de 0 a 10 puntos e para superalo será necesario obter un mínimo de 5 puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.8. Proba en espazo acuático natural (proba física): De carácter obrigatorio e eliminatorio, desenvolverase do seguinte xeito: A posición de partida será de pé, fora da auga, co material de rescate determinado (brazo de rescate e aletas), no chan, tendo que colocarse o brazo de rescate de xeito correcto á sinal de saída e as aletas na man. Tras o sinal de inicio da proba, realizaranse 50 metros en desprazamento terrestre co material. Entrarase na auga de xeito correcto e colocaranse as aletas. Realizaranse 50 metros en nado libre ata a posición marcada cunha boia. Unha vez alcanzada a boia deberase abrochar o brazo de rescate e regresar a nado (deixando a boia a nosa esquerda) ata o areal utilizando unha técnica de traslado co material de rescate (brazo de rescate), con acción de brazo libre e agarrando o brazo de rescate cunha man durante outros 50 metros. Finalizada a fase acuática, quitaranse as aletas e continuarase a carreira a pé ata a meta coas aletas na man e sen quitarse o brazo de rescate. Á chegada á meta haberá que pousar no chan o brazo de rescate e as aletas para dar a proba por finalizada. Outorgaranse as seguintes puntuacións de acordo cos tempos expresados: 9. Proba de RCP. De carácter obrigatorio e eliminatorio, consistirá en realizar unha proba simulada de reanimación cardio pulmonar (RCP): proba de soporte vital básico e instrumental e utilización do equipo de osixenoterapia segundo as Recomendacións para a Resucitación 2015 do Consello Europeo de Resucitación (ERC). Resumen executivo.http://www.cercp.org/noticias/noticias-del-cercp/345-recomendaciones-erc-2015, e, European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfOs membros do tribunal poderán formular preguntas de carácter profesional nesta proba á persoa aspirante. Ademais da proba de RCP, o candidato deberá de responder a algunha pregunta relacionada co anexo temario. Esta proba cualificarase de 0 a 5 puntos, sendo necesario para superala obter como mínimo 2,5 puntos.10. Proba de coñecemento da lingua galega. De carácter obrigatorio e eliminatorio agás para aquelas persoas aspirantes que presenten o certificado, orixinal ou a fotocopia compulsada -dentro do prazo de presentación de instancias e referido á data do seu remate- de ter superados os estudos conducentes á obtención do certificado de lingua galega -CELGA 3- correspondente co nivel de estudos acreditados para a participación no procedemento selectivo, expedido por organismo oficial para o efecto, ou o título acreditativo expedido por entidade académica para tal fin. A proba consistirá na tradución dun texto facilitado polo Tribunal do castelán ao galego nun tempo máximo de trinta minutos, coa cualificación final de apto/a ou non apto/a. ANEXO I TEMARIO Tema 1.–O socorrismo acuático: concepto, obxectivos, límites e datos de interese. O socorrista acuático profesional e a súa formación. Tema 2.–Prevención de accidentes acuáticos e afogamentos. A vixilancia. Tema 3.–Secuencia de actuación ante rescates acuáticos. Técnicas para entrar na auga e de nado adaptadas. O mergullo. Tema 4.–Técnicas de traslado e extracción de accidentados no medio acuático. Tema 5.–Os espazos acuáticos: características e diferenzas de interese no socorrismo acuático. A “bandeira azul” e a súa repercusión nos servizos de socorrismo. Criterios Bandeira Azul para praias. Tema 6 - A comunicación aplicada a situacións de prevención de riscos. Prevención de accidentes e riscos laborais no socorrismo acuático. Tema 7 O paciente traumático. Traumatismos. Trastornos circulatorios. Tema 8.–Lesións producidas por calor ou frío. As picaduras. Intoxicacións e cadros convulsivos. A botica de primeiros auxilios e a enfermería. Tema 9.–Soporte Vital básico e instrumental e utilización de equipo de osixenoterapia segundo ERC2015. RCP e obstrución das vías aéreas por corpo estraño (OVACE). Tema 10.–Lexislación relacionada co socorrismo acuático. Ordenanza municipal que regula o uso das praias no Concello de Oleiros (BOP da Coruña núm.130, 9/6/2009) e modificación BOP, 5 de maio de 2016, n.º 85). BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros Auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. PALACIOS, J. (2008): Socorrismo acuático profesional: Formación para la prevención y la intervención ante accidentes en el medio acuático. A Coruña: Publicaciones Didácticas SADEGA. ISBN: 978-84-612-3530-8. Ordenanza municipal que regula o uso das praias no Concello de Oleiros, BOP da Coruña núm.130, do 9 de xuño de 2009, e modificación publicada no BOP da Coruña núm.85, do 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf. Recomendaciones para la Resucitación 2015 del Consejo europeo de Resucitación (ERC). Resumen ejecutivo.http://www.cercp.org/noticias/noticias-del-cercp/345-recomendaciones-erc-2015, e, European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfGuía de interpretación de los criterios Bandera Azul para playas.http://banderaazul.org/sites/default/files/2021/Lanzamiento/GuiaPlayasBA2021.pdfBASES ESPECÍFICAS PARA A CATEGORÍA DE PATRÓNS/AS DE EMBARCACIÓNS FASE DE CONCURSO Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus estremos, dentro do prazo de presentación de instancias. Avaliarase: 11. Experiencia profesional (ata un máximo de 1 punto): – Por cada mes de servizo en praias en posto de patrón/a socorrista: 0,2 puntos. – Por cada mes de servizo en praias en posto de socorrista acuático/a (ou análogo): 0,05 puntos.12. Outros méritos (ata un máximo de 2 puntos): – Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación Pública Urxencias Sanitarias de Galicia (061) ou doutra entidade equivalente no caso de formarse noutra Comunidade Autónoma ou estado: 1 punto. – Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2019 e/ou 2020(co curso básico de protección civil acreditado): 1 punto. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: – Os servizos prestados na administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo- que interesa se teñan en conta na avaliación de méritos da fase de concurso os servizos prestados -incorporando a propia Administración o informe acreditativo ao expediente de selección. – Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. – Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. – Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. – No suposto de que a duración do curso se exprese en días establécese unha equivalencia de 5 horas por cada día de curso. Fase de concurso: máximo 3 puntos FASE DE OPOSICIÓN Consistirá na realización das seguintes probas: 13. Proba de coñecementos: De carácter obrigatorio e eliminatorio, consistirá en responder a un cuestionario composto por 20 preguntas tipo test, que versarán sobre primeiros auxilios, salvamento e socorrismo acuático e manexo de embarcacións, de acordo co temario contido no Anexo I destas bases. Este exercicio cualificarase de 0 a 10 puntos e para superalo será necesario obter un mínimo de 5 puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.14. Proba práctica (proba física): Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o certificado médico oficial esixido na base quinta das xerais, e a licenza de navegación ou título de patrón. A proba consistirá na superación do seguinte exercicio de carácter obrigatorio e eliminatorio: A. Manexo de embarcacións A persoa aspirante deberá realizar as seguintes manobras coa embarcación: – Colocación do material e do/a socorrista a bordo. – Entrada e saída na auga desde a area. – Navegar aproximándose a unha boia e manterse tocándoa coa proa da embarcación durante un tempo mínimo de 5 segundos. – Navegar esquivando un obxecto flotante que será lanzado desde a embarcación para posteriormente recuperalo. – Atraque e desatraque en peirao. Comunicar por radio o atraque e desatraque O exercicio será cualificado de 0 a 10 puntos. Para superar esta proba será necesario obter unha puntuación mínima de 5 puntos. B. Persoa á auga A persoa aspirante deberá realizar unha entrada segura á auga desde a embarcación, nadar 25 metros ata unha boia. Unha vez alcanzada a boia deberá regresar a nado (deixando a boia á súa esquerda) ata chegar de novo á embarcación. Unha vez alcanzada a embarcación deberá subir a bordo da mesma de forma segura e eficaz. A proba deberá realizarse nun tempo máximo de 3’ 30’’ para todas as persoas aspirantes. Este exercicio cualificarase como apto/a ou non apto/a e realizarase simultaneamente co anterior. 15. Proba de RCP: De carácter obrigatorio e eliminatorio, consistirá en realizar unha proba simulada de reanimación cardio pulmonar (RCP): proba de soporte vital básico e instrumental e utilización do equipo de osixenoterapia segundo as recomendacións para a resucitación 2015 do Consello europeo de resucitación (ERC2015), e, European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfOs membros do tribunal poderán formular preguntas de carácter profesional nesta proba á persoa aspirante. Esta proba cualificarase de 0 a 4 puntos, sendo necesario para superala obter como mínimo 1,5 puntos.16. Proba de coñecemento da lingua galega: De carácter obrigatorio e eliminatorio agás para aquelas persoas aspirantes que presenten o certificado, orixinal ou a fotocopia compulsada -dentro do prazo de presentación de instancias e referido á data do seu remate- de ter superados os estudos conducentes á obtención do certificado de lingua galega -CELGA 3- correspondente co nivel de estudos acreditados para a participación no procedemento selectivo, expedido por organismo oficial para o efecto, ou o título acreditativo expedido por entidade académica para tal fin. A proba consistirá na tradución dun texto facilitado polo Tribunal do castelán ao galego nun tempo máximo de trinta minutos. Cualificarase como apto/a ou non apto/a. ANEXO I TEMARIO Tema 1.–O socorrismo acuático: concepto, obxectivos, límites e datos de interese. O socorrista acuático profesional e a súa formación. Tema 2.–Prevención de accidentes acuáticos e afogamentos. A vixilancia. Tema 3.–Técnicas de traslado e extracción de accidentados no medio acuático. Tema 4.–Os espazos acuáticos: características e diferenzas de interese no socorrismo acuático. A “Bandeira Azul” e a súa repercusión nos servizos de socorrismo. Criterios Bandeira Azul para praias. Tema 5.–A comunicación aplicada a situacións de prevención de riscos. Prevención de accidentes e riscos laborais no socorrismo acuático. Tema 6.–Lexislación relacionada co socorrismo acuático. Ordenanza municipal que regula o uso das praias no Concello de Oleiros (BOP da Coruña núm.130, 9/6/2009) e modificación publicada no BOP núm.85, do 5 de maio de 2016. Tema 7.–Seguridade e comprobacións antes de saír a mar. Tema 8.–Motores. Identificación elementos instalación propulsora. Arranque e comprobacións de funcionamento. Tema 9.–Cabos. Manexo de cabos e nós básicos. Tema 10.–Manobras. Manobras en dársena, atraques, desatraques. Velocidade de seguridade. Tema 11.–Fondeo, vixilancia e control da derrota. Manobra de fondeo e virado da áncora. Precaucións con bañistas e mergulladores. Tema 12.–Manobras de seguridade.  Os temas 7 a 12 serán desenvolvidos con base no Real Decreto 875/14, do 10 de outubro, que regula as titulacións náuticas para o goberno de embarcacións de recreo. BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros Auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. PALACIOS, J. (2008): Socorrismo acuático profesional: Formación para la prevención y la intervención ante accidentes en el medio acuático. A Coruña: Publicaciones Didácticas SADEGA. ISBN: 978-84-612-3530-8. Ordenanza municipal que regula o uso das praias no Concello de Oleiros, BOP da Coruña núm.130, do 9 de xuño de 2009, e modificación publicada no BOP da Coruña núm.85, do 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf). Recomendaciones para la Resucitación 2015 del Consejo europeo de Resucitación (ERC). Resumen ejecutivo.http://www.cercp.org/noticias/noticias-del-cercp/345-recomendaciones-erc-2015, e, European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfGuía de interpretación de los criterios Bandera Azul para playas.http://banderaazul.org/sites/default/files/2021/Lanzamiento/GuiaPlayasBA2021.pdfReal Decreto 875/2014, do 10 de outubro, polo que se regulan as titulacións náuticas para o goberno de embarcacións de recreo.https://www.fomento. gob. es/NR/rdonlyres/C20A28E0-D7D2-40B6-9828-F10711F1471F/128447/BOEA201410344. pdf BASES ESPECÍFICAS PARA A CATEGORÍA DE SOCORRISTA TERRESTRE (PERSOAL SANITARIO E DE PRIMEIROS AUXILIOS) FASE DE CONCURSO: Non terá carácter eliminatorio e para a avaliación xuntarase coa solicitude a relación circunstanciada dos méritos que se aleguen pola orde que se establece de seguido, unindo á dita relación os documentos xustificativos dos mesmos (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados, en todos os seus extremos, dentro do prazo de presentación de instancias. Avaliaranse: 17. Experiencia profesional (ata un máximo de 3 puntos): – Por cada mes de servizo como persoal sanitario en praias: 0,20 puntos. – Por cada mes de servizo como persoal sanitario en outras institucións(centros de saúde, hospitais, ambulancias,.): 0,15 puntos. – Por cada mes de servizo en praias en posto de socorrista (ou análogo): 0,05 puntos.18. Outros méritos, ata un máximo de 8 puntos: – Estar en posesión da diplomatura, grao en enfermería ou superior: 3 puntos. – Estar en posesión do título de técnico/a en emerxencias sanitarias ou técnico/a en emerxencias e protección civil: 1 punto. – Estar en posesión da habilitación profesional de socorrista acuático/a - de acordo coas especificacións contidas no Decreto da Xunta de Galicia.1 punto. – Ser voluntario/a dunha agrupación de voluntarios de protección civil cunha antigüidade mínima de 2 anos e ter rexistrada actividade nos anos 2019 e/ou 2020(co curso básico de protección civil acreditado): 1 punto – Acreditar formación actualizada no manexo de desfibriladores mediante certificación individual recoñecida polo Consello español de resucitación cardiopulmonar (CERCP) a través da Fundación pública urxencias sanitarias de Galicia (061) ou de outra entidade equivalente no caso de formarse noutra Comunidade autónoma ou Estado: 2 puntos. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: – Os servizos prestados na Administración pública, mediante certificación expedida pola autoridade ou persoal funcionario competente, que reflicta o grupo profesional de pertenza. Para a acreditación dos servizos prestados no Concello de Oleiros bastará con que a persoa aspirante solicite -inescusablemente e en escrito anexo á instancia para participar no procedemento selectivo -que interesa se teñan en conta na avaliación de méritos da fase de concurso os servizos prestados- incorporando a propia Administración o informe acreditativo ao expediente de selección. – Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, cada contrato de traballo que se pretenda que se avalíe. – Non se computarán os servizos inferiores ao mes, entendéndose estes de trinta días; agás que así se especifique expresamente nalgún apartado das bases da convocatoria de que se trate. Deduciranse proporcionalmente aqueles servizos prestados a tempo parcial. – Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. – No suposto de que a duración do curso se exprese en días establécese unha equivalencia de 5 horas por cada día de curso. Fase de concurso: máximo 11 puntos. FASE DE OPOSICIÓN Consistirá na realización das seguintes probas: 19. Proba de coñecementos: De carácter obrigatorio e eliminatorio consistirá nun exame teórico de 20 preguntas combinadas (tipo test e pregunta curta) de acordo co temario contido no Anexo I destas bases. Este exercicio cualificarase de 0 a 20 puntos e para superalo será necesario obter un mínimo de dez puntos. Corresponderalle ao tribunal determinar o nivel de coñecementos exixido para acadar esta puntuación mínima, para o cal se terá en conta que cada resposta incorrecta descontará un terzo do valor dunha pregunta correcta.20. Proba en piscina (proba física): Con carácter previo á realización desta proba, no preciso momento do chamamento público, e con carácter obrigatorio e eliminatorio, as persoas aspirantes deberán presentar o certificado médico oficial esixido no apartado quinto das bases xerais da convocatoria. De carácter obrigatorio e eliminatorio consistirá nunha proba de natación en piscina. A persoa candidata deberá de introducirse no vaso da piscina e permanecer en flotación dinámica durante 30 segundos para a continuación realizar 25 metros de natación en estilo libre, tendo que realizar os 25 metros en menos de 60 segundos. Esta proba será cualificada como apta/non apta.21. Proba práctica: De carácter obrigatorio e eliminatorio consistente nun exame práctico sobre o procedemento de activación ante dúas situacións das incluídas no anexo-temario. Unha delas será obrigatoriamente realizar unha proba simulada de reanimación cardio pulmonar (RCP): proba de Soporte vital básico e instrumental e utilización do equipo de osixenoterapia segundo as recomendacións para a Resucitación 2015 do Consello europeo de resucitación (ERC2015), e, European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfOs membros do tribunal poderán formular preguntas de carácter profesional nesta proba á persoa aspirante. Cualificarase de 0 a 20 puntos sendo necesaria a obtención dunha puntuación mínima de 10 puntos para superar a proba.22. Proba de coñecemento da lingua galega: De carácter obrigatorio e eliminatorio agás para aquelas persoas aspirantes que presenten o certificado, orixinal ou a fotocopia compulsada -no prazo de presentación de instancias e referido á data do seu remate- de ter superados os estudos conducentes á obtención do certificado de lingua galega CELGA 3, expedido por organismo oficial para o efecto, ou o título acreditativo expedido pola entidade académica para tal fin. A proba consistirá na tradución dun texto facilitado polo tribunal do castelán ao galego nun tempo máximo de trinta minutos, coa cualificación final de apto/a ou non apto/a. ANEXO I TEMARIO Tema 1.–Soporte Vital básico e instrumental e utilización de equipo de osixenoterapia segundo ERC2015. RCP e obstrución das vías aéreas por corpo estraño (OVACE). DESA. Tema 2.–Cadea de supervivencia. Tema 3.–Traumatismos. Tema 4.-Transtornos circulatorios. Tema 5.–Lesións producidas por calor e/ou frío. Tema 6.–Lesións producidas por axentes químicos. Tema 7.–Picaduras. Tema 8.–Intoxicacións e cadros convulsivos. Tema 9.–O botiquín de primeiros auxilios e a enfermería. Tema 10.–Intervención prehospitalaria en afogamentos e lesionados medulares no medio acuático. Tema 11.–Ordenanza municipal que regula o uso das praias no Concello de Oleiros (BOP da Coruña núm.130, do 9 de xuño de 2009) e modificación (BOP da Coruña núm.85, do 5 de maio de 2016). Tema 12.–Criterios Bandeira Azul para praias. BIBLIOGRAFÍA GONZÁLEZ, F.; PALACIOS, J.; BARCALA, R. y OLEAGORDIA, A. (2008): Primeros auxilios y socorrismo acuático: prevención e intervención. Madrid: PARANINFO. ISBN: 978-84-9732-649-0. Ordenanza municipal que regula o uso das praias no Concello de Oleiros, BOP da Coruña núm.130, do 9 de xuño de 2009, e modificación BOP da Coruña núm.85, do 5 de maio de 2016 (texto consolidado): http://www.oleiros.org/c/document_library/get_file? p_l_id=299852&folderId=124810&name=DLFE-27558. pdf). Recomendaciones para la Resucitación 2015 del Consejo Europeo de Resucitación (ERC). Resumen ejecutivo.http://www.cercp.org/noticias/noticias-del-cercp/345-recomendaciones-erc-2015, e European Resuscitation Council Guías COVID-19 https://www.cercp.org/images/stories/recursos/Documentos/Guias_ERC_COVID19_traducion_oficial_CERCP.pdfGuía de interpretación de los criterios Bandera Azul para playas.http://banderaazul.org/sites/default/files/2021/Lanzamiento/GuiaPlayasBA2021.pdfOleiros, 15 de marzo de 2021. A segunda tenente de alcalde delegada de Persoal Madelen Nieto de Tena Urruchi